มาวันแรก12-16ก.ค.ค่ะแต่ไม่มีเพศสัพันธ์กับแฟนนะคะจนถึง24ก.ค.มีเลือดออกกระปริดกระปอยสีคล้ำๆเช้าวันที่25ก.ค.เลือดมีสีแดงค่ะเปื้อนผ้าอนามัยแผ่นเล็กตัวหนูมีปัญห าอะไรรึเปล่าคะ
สวัสดีค่ะ หากประจำเดือนมาแล้วในวันที่ 12-16 ก.ค. และมีเลือดออกมาในวันที่ 24 ก.ค. เลือดดังกล่าว อาจเกิดจาก1. เลือดออกช่วงไข่ตก เนื่องจากอยู่ในช่วงวันที่ 12 ของรอบประจำเดือน จึงอาจเป็นเลือดออกช่วงไข่ตกได้ แต่เลือดจะมีปริมาณไม่มาก และออกเพียงแค่ 1 วัน2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น แต่จะมีอาการเลือดออกผิดปกติออกมาเรื่อยๆ มีปวดท้องน้อย หรือปวดประจำเดือนมาก4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นหากเลือดที่ออกมีปริมาณไม่มาก และเป็นเพียงแค่ 1-2 วัน อาจสังเกตเลือดที่ออกไปก่อน หากไม่ออกมาอีก ไม่มีปวดท้องน้อย ไม่มีตกขาว และประจำเดือนยังคงมาเป็นปกติ ก็อาจไม่จำเป็นต้องทำอะไร แต่หากเลือดที่ออกมีปริมาณมาก ออกนานเกิน 2 วัน หรือมาแบบกะปริดกะปรอยเรื่อยๆ หรือมีปวดท้องน้อย มีตกขาวที่ผิดปกติ ควรไปพบแพทย์เพื่อตรวจหาสาเหตุค่ะ